VS001306
Datum: 1996-02-05T01:00:00.000+01:00
datum_sodbe_i_stopnje: 2002-03-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 1820000 SIT
opombe: II Ips 698/2003. Reviziji tožeče stranke je bilo delno ugodeno glede teka zamudnih obresti, v ostelem delu je bila zavrnjena. Revizija tožene stranke je bila v celoti zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Škodni dogodek

Poškodoval se je na delu v rudniški jami, ko je zaradi močnega pritiska popustila stojka in mu stisnila roko.

Poškodba

Stisnjenje leve roke in prelom glavice druge dlančnice leve roke.

Telesne bolečine

1100000 SIT Hude 2 dni, srednje hude 7 dni, občasne srednje hude 10 dni, lahke 6 tednov, v bodoče jih bo trpel ob težkih obremenitvah v službi in pri delu na kmetiji ženinih staršev.

#### Hospitalizacija

2-krat operiran, zato je bil 2-krat hospitaliziran, prvič 11 dni, drugič 2 dni.

#### Ambulantno zdravljenje

8 kontrolnih pregledov pri kirurgu, več pregledov pri domačem zdravniku.

#### Rehabilitacija

26 fizioterapij, razgibalne vaje tudi doma.

#### Nevšečnosti med zdravljenjem

Zaradi operacij so mu 2-krat odvzeli kri, 6-krat RTG slikanja, 2-krat odstranjevanje šivov; bolniški stalež je trajal prvič 3 mesece, drugič 1 mesec in pol; mavec 4 tedne.

Strah

220000 SIT Močan primarni strah; kot rudar in fizični delavec je bil zaradi poškodbe roke zaskrbljen za izid zdravljenja 1 mesec.

## Zmanjšanje življenjske aktivnosti

500000 SIT Rahlo zmanjšan občutek na dotik na palčevi strani kazalca, zaostajanje poškodovanega kazalca pri formiranju pesti za 2,5 cm od dlani, oslabljeni pincetni prijem med palcem in kazalcem in zmanjšana gibljivost lažje stopnje vseh treh sklepov poškodovanega levega kazalca. V vsakodnevnem življenju se omejitve kažejo pri delu v službi, v katerega mora za opravo nalog na istem delovnem mestu vlagati več naporov, doma pa ne more več v enakem obsegu pomagati na kmetiji ženinih staršev, saj ne more kositi z motorno kosilnico, sekati vej podrtih dreves, pri prostočasnih aktivnostih pa je omejen, ker se sedaj manj ukvarja s košarko, rokometom in nogometom zaradi možnega udarca žoge v roko.

---

ZOR člen 200, 203